cyanic-selkie/wikianc huggingface dataset:
วัดบางเสาธง
พระอุโบสถมีขนาด 5 ห้อง ตั้งขนานกับลำคลอง สร้างใหม่ลักษณะไม่ตรงกับพระอุโบสถสมัยอยุธยาซึ่งลายหน้าบันแบบฝรั่งปนไทย วัดแห่งนี้เคยพบเศียรหินทรายขนาดใหญ่ 2 เศียรสมัยอยุธยาตอนต้น ลักษณะคล้ายหลวงพ่อมงคลบพิตร ตั้งพิงกับโคนต้นโพธิ์กับซากอิฐเก่า บริเวณที่พบอาจเป็นวิหารเดิม
Lasiocaryum
มีถิ่นกำเนิดอยู่ที่ หิมาลัย ถึงตอนกลางตอนใต้ของประเทศจีน
สปีชีส์ในสกุล ได้แก่:
มูลนิธิเมาไม่ขับ
มูลนิธิเมาไม่ขับ (Don't Drive Drunk Foundation: DDD) เป็นมูลนิธิในประเทศไทย ก่อตั้งขึ้นเพื่อสร้างการตระหนักรู้และรณรงค์การงดการขับขี่ยานพาหนะในขณะมึนเมาจากแอลกอฮอล์ซึ่งเป็นสาเหตุหลักในการเกิดอุบัติเหตุจราจรทางบก
ความเป็นมา
เมื่อปี พ.ศ. 2538 กองวิจัยและวางแผน กรมตำรวจ กระทรวงมหาดไทย รายงานว่าจากอุบัติเหตุจราจรทางบก พบว่าร้อยละ 60 ของผู้บาดเจ็บและเสียชีวิตเกิดจากการเมาแล้วขับ อีกทั้งยังไม่มีองค์กรรัฐใดที่รับผิดชอบปัญหานี้โดยตรง และปัญหานี้ยังไม่เป็นรับรู้อย่างกว้างขวาง ทำให้ปัญหานี้เกิดขึ้นอย่างต่อเนื่องและส่งผลถึงการสาธารณสุข วิทุร แสงสิงแก้ว ปลัดกระทรวงสาธารณสุขและสมาชิกวุฒิสภาในขณะนั้นเห็นถึงปัญหาดังกล่าว จึงมอบหมายให้แท้จริง ศิริพานิช ผู้อำนวยการสถาบันการแพทย์ด้านอุบัติเหตุและสาธารณภัย กรมการแพทย์ ในขณะนั้นไปจัดทำแผนรณรงค์การลดอุบัติเหตุข้างต้น โดยแผนดังกล่าวมีเป้าหมายแรกมุ่งไปยังกลุ่มศิลปินและสื่อมวลชน จากนั้นในวันที่ 11 มิถุนายน พ.ศ. 2536 สถาบันการแพทย์ด้านอุบัติเหตุและสาธารณภัยจัดสัมมนา เรื่อง "บทบาทของสื่อมวลชนและคนบันเทิงในการแก้ปัญหาอุบัติเหตุจราจรจากสุรา" ณ โรงแรมนิกโก้มหานคร ซึ่งนับว่าเป็นการจุดประกายการรณรงค์การเมาไม่ขับ
หลังจากนั้นวิทุรได้มอบหมายให้แท้จริงไปคิดรูปแบบองค์กรที่รณรงค์การเมาไม่ขับได้อย่างจริงจัง และได้เสนอให้ดำรง พุฒตาล ซึ่งเป็นนักสื่อสารมวลชนที่มีชื่อเสียงและเป็นสมาชิกวุฒิสภาในขณะนั้นเป็นประธาน โดยดำรงในช่วงแรกยังลังเลได้การรับตำแหน่งดังกล่าว แต่เมื่อรำลึกถึงความทรงจำที่เคยพบเหยื่อจากการเมาแล้วขับในสหรัฐและเห็นสถิติอุบัติเหตุที่แท้จริงนำมาเสนอ ดำรงจึงรับเป็นประธาน แต่ในขณะนั้นยังไม่มีชื่อองค์กร ต่อมาหลังจากการประชุมหลายครั้งจึงได้ข้อสรุปว่าให้ใช้ชื่อ ชมรมคนรุ่นใหม่ไม่ขับรถเมื่อเมาสุรา
ต่อมาชมรมจัดประชุมใหญ่สมาชิกครั้งแรกอย่างเป็นทางการเมื่อ 11 กรกฎาคม พ.ศ. 2539 ณ โรงแรมนิกโก้มหานคร ในการประชุมครั้งนั้นมีสมาชิกชมมจากหลากหลายภาคส่วน ที่ประชุมมีมติเลือกดำรงเป็นประธาน และแท้จริงเป็นเลขาธิการ แต่ชื่อชมรมในขณะนั้นยังไม่เป็นที่ยุติ คณะกรรมการจึงจัดประกวดชื่อสมาชิกและตราสัญลักษณ์ของชมรมขึ้นใหม่ จากการประกวดดังกล่าวจึงได้ชื่อชมรมว่าชมรมเมาไม่ขับ (Don’t Drive Drunk Club)
หลังจากนั้น ในวันที่ 6 กุมภาพันธ์ พ.ศ. 2545 ดำรงเสนอต่อกรรมการชมรมในขณะนั้นว่าควรจัดตั้งเป็นมูลนิธิที่จดทะเบียนตามกฎหมาย ที่ประชุมมติเป็นเอกฉันท์ให้จัดตั้ง ดำรงจึงมอบหมายให้สุรสิทธิ์ ศิลปงามเป็นผู้ดำเนินการจัดตั้งมูลนิธิ และได้รับอนุญาตจากนายทะเบียนให้จัดตั้งเมื่อ 6 กันยายน พ.ศ. 2545
สื่อสร้างความตระหนักรู้ และสติกเกอร์ "เมาไม่ขับ"
นับแต่ยังเป็นชมรม ชมรมมีแนวคิดที่จะสร้างกระแสการตื่นตัวและภาพจำของคำว่า "เมาไม่ขับ" โดยไม่ต้องซื้อโฆษณาตามสื่อ จึงใช้วิธีต่าง ๆ นานา เช่น ขอความอนุเคราะห์ประชาสัมพันธ์กิจกรรมของชมรม จากนั้นทางชมรมเห็นว่าสติกเกอร์เป็นสื่อที่ราคาถูกและอยู่คงทนที่สุด ชมรมจึงขอความอนุเคราะห์จากหน่วยงานต่าง ๆ สนับสนุนการทำสติกเกอร์พิมพ์ข้อความ "เมาไม่ขับ" เพื่อแจกจ่ายแก่คนทั่วไป และระดมอาสาสมัครนำสติกเกอร์ไปติดบนรถ มูลนิธิกล่าวว่านับแต่เปิดตั้งชมรมมา มีรถที่ติดสติกเกอร์ดังกล่าวถึง 3 ล้านค้น และรายการโทรทัศน์ 4 ต่อ 4 แฟมิลี่เกม ซึ่งเป็นรายการที่นำสถิติจากการสำรวจผู้ชมในห้องส่งเป็นจัดอันดับและทายเป็นคำถาม กล่าวว่าข้อความ "เมาไม่ขับ" เป็นข้อความที่พบเห็นมากที่สุดหลังรถยนต์
สติกเกอร์ "เมาไม่ขับ" แบบที่พบเห็นมากที่สุดเป็นสติกเกอร์พิมพ์ข้อความ เมาไม่ขับ สีเหลืองตัดขอบสีดำ อยู่บนแถบโบสีน้ำเงินตัดขอบสีดำ ต่อมามีการดัดแปลงและสร้างสรรค์เป็นแบบอื่น เช่น ใช้ภาษาอื่นที่มีความหมายเดียวกัน รูปหลวงพ่อคูณ ปริสุทฺโธพร้อมข้อความ "เมาไม่ขับเด้อ" ป้ายจราจรล้อเลียน
เมื่อวันที่ 4 พฤษภาคม พ.ศ. 2551 หนังสือพิมพ์ไทยรัฐลงข่าว ชายชราเชื้อชาติจีนวัย 71 ปี ประกอบอาชีพขายเครื่องใช้ไฟฟ้าในร้านเล็ก ๆ ย่านอุรุพงษ์ ขับรถยนต์ของตนชนรถยนต์พระที่นั่งซึ่งจอดรอสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาเมื่อครั้งทรงอิสริยยศเป็นพระเจ้าหลานเธอ พระองค์เจ้าสิริวัณณวรีนารีรัตน์ และรถลีมูซีนของโรงแรมโอเรียนเต็ล รวม 7 คัน หลังร่วมสังสรรค์งานสมรสบุตรของเพื่อนจนเมาขาดสติ ประมาณการค่าความเสียหายจากอุบัติเหตุดังกล่าวอยู่ที่ 2 ล้านบาท จากนั้นพระบาทสมเด็จพระวชิรเกล้าเจ้าอยู่หัวเมื่อครั้งทรงอิสริยยศเป็นสมเด็จพระบรมโอรสาธิราชฯ สยามมกุฎราชกุมาร พระราชทานอภัยโทษ ไม่ทรงเรียกค่าเสียหาย ด้วยทรงเห็นว่าหากเรียกค่าเสียหายจะเป็นการลำบากแก่ผู้ก่อเหตุเอง อีกทั้งพระราชทานสติกเกอร์ "เมาไม่ขับ" และกำชับลูกหลานให้ผู้ก่อเหตุงดขับขี่ยานพาหนะอีกเพราะชรามากแล้ว อาจเกิดอุบัติเหตุจนถึงแก่ชีวิตได้
การสร้างเครือข่าย
มูลนิธิได้สร้างเครือข่ายเพื่อบูรณาการการทำงานและรณรงค์อย่างต่อเนื่อง เช่น กลุ่มแท็กซี่อาสาส่งคนเมากลับบ้าน กลุ่มเหยื่อจากอุบัติเหตุที่เกิดจากการเมาแล้วขับ กลุ่มผู้ขับรถสาธารณะ กลุ่มผู้ขับขี่รถมอเตอร์ไซด์รับจ้าง กลุ่มนักศึกษาเมาไม่ขับ (Students Against Drunk Driving (SADD)) ในสถาบันการศึกษาต่าง ๆ คณะกรรมการสิทธิมนุษยชนแห่งชาติ นอกจากนี้ยังมีภาคีเครือข่ายในต่างประเทศอีกด้วย เช่น เครือข่ายเหยื่อเมาแล้วขับประเทศลาว มาเลเซีย ญี่ปุ่น ต่อมาเมื่อมีการจัดตั้งสำนักงานกองทุนสนับสนุนการสร้างเสริมสุขภาพแล้ว ทางมูลนิธิยังได้เป็นส่วนสำคัญในการรณรงค์ร่วมกันอีกด้วย
การรณรงค์ด้วยกิจกรรม
มูลนิธิรณรงค์การเมาไม่ขับด้วยวิธีการต่าง ๆ นานาเพื่อลดยอดผู้ได้รับผู้กระทบจากอุบัติเหตุจากการดื่มสุราแล้วขับขี่ยานพาหนะ เช่น เข้าร่วมวันโลกรำลึกถึงผู้สูญเสียจากอุบัติเหตุทางถนน การเรียกร้องให้ภาครัฐมีมาตรการต่อกลุ่มผู้ฝ่าฝืนกฎจราจรเนื่องจากการเมาสุรา
การผลักดันกฎหมาย
มูลนิธิได้ผลักดันกฎหมายเพื่อควบคุมการดื่มแอลกอฮอล์แล้วไปขับขี่ยานพาหนะ เช่น การห้ามจำหน่ายเครื่องดื่มแอลกอฮอล์ที่สถานบริการเชื้อเพลิง การควบคุมการโฆษณาเครื่องดื่มแอลกอฮอล์ การเพิ่มโทษแก่ผู้กระทำผิดกฎจราจรจากการดื่มแอลกอฮอล์
ไมกา
กลุ่มแร่ไมกา (Mica Group) ได้แก่ แร่ดิน (Clay mineral) และแร่กลีบหิน (flaky minerals) ประกอบด้วย ปิรามิดฐานสามเหลี่ยมที่จับตัวกันเป็นแผ่นซิลิเกด (sheet silicste) โดยแต่ละปิรามิดมีการใช้ออกซิเจนร่วมกับปิรามิดอื่นสามตัว จึงเหลือออกซิเจนอีกตัวที่ยังไม่สมดุล จึงมีสูตรทั่วไปว่า (Si4O10)n-4 ในกรณีที่ง่ายที่สุดก็คือเอา Al+3 มาจับกับออกซิเจน จนเกิดเป็นแร่ดินขาว (kaolinite)
เนื่องจาก Al+3 มีขนาดประจุเล็กกว่า Si+4 เล็กน้อย จึงอาจจับกับปิรามิดที่มีประจุลบเกินค่าอยู่หนึ่งประจุก็พบการทำให้ประจุสมดุลไม่สามารถทำได้การจัดต่อเพียงอย่างเดียว ดังนั้นจึงต้องนำเอาแคทไอออนมาเพิ่มในโครงสร้างผลึก โดยทั่วไปประมาณหนึ่งในสี่ของปิรามิดในกลุ่มแร่ไมกา (หรือกลุ่มแร่แผ่น) ประกอบด้วย Al+3 (แทนที่จะเป็น Si+4 ตามปกติ) ดังนั้นเพื่อให้ประจุสมดุล ต้องมีการเพิ่มประจุบวกของ K+1 หรือ Mg+2 หรือแม้แต่ Al+3 ด้วยกัน ภายนอกปิรามิด ตัวอย่างแร่ที่สำคัญคือ แร่กลีบหินขาว (Muscovite-มัสโคไวต์ ซึ่งมีสูตร KAl2(Si3Al)O10(OH) 2 แร่คลอไรต์ (Chlorite) นับได้ว่าเป็นแร่แผ่น ซึ่งโดยมากเป็นสีเขียว (คลอไรต์มาจากภาษากรีกซึ่งก็แปลว่าเขียว) มีปิรามิดจับต่อสายโซ่เป็นแผ่น ซึ่งประกอบด้วยประจุไม่สมดุล ดังนั้นจึงต้องต่อกันหรือเกาะกับไอออนประจุบวกของ Mg+2,Fe+2 และ Al+3 เพื่อให้ได้มากซึ่งสูตร (Mg,Fe,Al)6(Si,Al)4O10(OH)8 แร่กลีบหินเขียว (หรือแร่คลอไรด์) นี้มักเป็นแร่ที่เป็นผลมาจากการแปลงเปลี่ยน (alteration) มาจากแร่ตัวอื่นที่มี Fe และ Mg เป็นองค์ประกอบ เช่น ไบโอไทด์ ฮอนเบลด์ หรือออไจด์
สถานีรถไฟคลองมะพลับ
สถานีรถไฟคลองมะพลับ เป็นสถานีรถไฟระดับสามในเส้นทางรถไฟสายรองสายสวรรคโลก โดยเป็นสถานีรถไฟสถานีแรกในเขตจังหวัดสุโขทัย ตั้งอยู่ที่ ตำบลศรีนคร อำเภอศรีนคร จังหวัดสุโขทัย เป็นหนึ่งในสองสถานีรถไฟที่ตั้งอยู่ในจังหวัดสุโขทัย และเป็นสถานีรถไฟประจำอำเภอศรีนคร
ประวัติ
สถานีรถไฟคลองมะพลับ ก่อสร้างในรัตนโกสินทร์ศกที่ 128 หรือ พ.ศ. 2453 ตามพระกระแสพระราชโองการของพระบาลสมเด็จพระจุลจอมเกล้าเจ้าอยู่หัว เดิมมีฐานะเป็นที่หยุดรถประจำตำบลคลองมะพลับมาก่อน และใช้ชื่อว่า ที่หยุดรถคลองมาปรับ แต่ต่อมาก็เปลี่ยนมาเป็น คลองมะพลับ และยกฐานะเป็น สถานีรถไฟคลองมะพลับมาจนถึงทุกวันนี้ โดยชื่อ คลองมาปรับ ยังพบเห็นได้ในตัวย่อของสถานีรถไฟคลองมะพลับ "มป" ซึ่งย่อมาจาก คลองมาปรับ
ตารางเวลาเดินรถ
ขบวนรถที่จอดสถานีรถไฟคลองมะพลับมีทั้งหมด 4 ขบวน ได้แก่
ทะเลสาบฟูจิทั้งห้า
ทะเลสาบฟูจิทั้งห้า เป็นชื่อเรียกพื้นที่บริเวณรอบฐานของภูเขาไฟฟูจิ ในจังหวัดยามานาชิ ประเทศญี่ปุ่น มีความสูงจากระดับน้ำทะเลปานกลางประมาณ 1,000 เมตร เป็นส่วนหนึ่งของอุทยานแห่งชาติฟูจิฮาโกเนอิซุ
ชื่อทะเลสาบฟูจิทั้งห้ามาจากทะเลสาบ 5 แห่งซึ่งเกิดขึ้นหลังการระเบิดของภูเขาไฟฟูจิ ประกอบด้วย ทะเลสาบคาวางูจิ ทะเลสาบโมโตซุ ทะเลสาบไซ ทะเลสาบโชจิ และทะเลสาบยามานากะ เมืองที่สำคัญในบริเวณนี้คือเมืองฟูจิโยชิดะ จุดที่น่าสนใจในบริเวณใกล้เคียงนี้คือป่าอาโอกิงาฮาระ
ทะเลสาบฟูจิทั้งห้าได้รับขึ้นทะเบียนเป็นมรดกโลกพร้อมกันกับภูเขาไฟฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ" เมื่อวันที่ 22 มิถุนายน พ.ศ. 2556
จริง ๆ มันก็ดี
"จริง ๆ มันก็ดี (Drunk)" เป็นซิงเกิลเปิดตัวในปี พ.ศ. 2560 ของนักร้อง จีน่า เดอซูซ่า ประพันธ์เนื้อร้องโดย ปิยวัฒน์ มีเครือ (ปู๋ 25 Hours) แต่งทำนองและเรียบเรียงโดย ประทีป สิริอิสสระนันท์ (โฟร์ 25 Hours) ออกจำหน่ายในวันที่ 14 กันยายน พ.ศ. 2560 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่
เนื้อหาเพลงนี้มาจากไอเดียของ ‘จีน่า’ ที่อยากจะเป็นตัวแทนของผู้หญิงอกหักจากความรัก แต่เลือกที่จะมองมุมกลับว่า การใช้ชีวิตแบบไม่มีใคร จริงๆมันก็มีเรื่องดีๆอีกมากมายให้พบเจอ
สำหรับมิวสิกวิดีโอเพลงนี้ มี กุลิสรา นุตวงษ์ (โบลิ่ง MBO) มาร่วมแสดงในมิวสิกวิดีโอด้วย โดยเป็นเรื่องราวของสาว ‘จีน่า’ ที่หลังจากถูกแฟนทิ้ง เธอเลยเลือกมานั่งที่ร้าน ๆ หนึ่ง พร้อมสั่งเครื่องดื่มประจำตัว นั่นคือ ‘น้ำมะเขือเทศสด’ หลังจากดื่มเข้าไปทำให้ ‘จีน่า’ ได้หลุดเข้าไปในโลกเหนือความจริง โลกที่เธอสามารถเป็นตัวของตัวเอง เปลี่ยนความเศร้าให้กลายเป็นความสนุก
ทรีโอนีน
ทรีโอนีน (Threonine, Thr, T) คือ กรดอะมิโนชนิดหนึ่งซึ่งจัดเป็นกรดอะมิโนจำเป็น ร่างกายไม่สามารถสังเคราะห์กรดอะมิโนชนิดนี้ได้ จึงจะต้องได้รับจากการรับประทานอาหาร มีสูตรโครงสร้างทางเคมีคือ HO2CCH(NH2)CH(OH)CH3
สมบัติ
ทรีโอนีนมีสูตรโมเลกุล คือ C4H9NO3 และมีมวลโมเลกุลเท่ากับ 119.12 g/mol ในโครงสร้างประกอบด้วยหมู่ฟังชั้นต่างๆได้แก่หมู่ไฮดรอกซิล 1 หมู่, หมู่อะมิโน 1 หมู่ และหมู่คาร์บอกซิล 1 หมู่
กรดอะมิโนจำเป็นชนิดอื่น
ในเด็กมีเพิ่มอีก 2 ตัว ดังนี้
ข้อมูลเพิ่มเติม
ทรีโอนีน
Lasiadenia
Lasiadenia เป็นสกุลของพืชดอกที่อยู่ในวงศ์ Thymelaeaceae.
ถิ่นกำเนิดคือโคลอมเบียถึงกายอานาและบราซิลตอนเหนือ
โรงเรียนขาณุวิทยา
โรงเรียนขาณุวิทยา เป็นโรงเรียนประจำอำเภอขาณุวรลักษบุรี สังกัดสำนักงานเขตพื้นที่การศึกษามัธยมศึกษา เขต 41 ตั้งอยู่เลขที่ 341 หมู่ 2 ตำบลแสนตอ อำเภอขาณุวรลักษบุรี จังหวัดกำแพงเพชร รหัสไปรษณีย์ 62130
เดิมเป็นโรงเรียนประเภทสหศึกษา โดยมีนายธรรมศักดิ์ คำเพ็ญ นายอำเภอขาณุวรลักษบุรี และนายประสิทธิ์ จันทรมณี ศึกษาธิการอำเภอขาณุวรลักษบุรีในขณะนั้น เป็นผู้ริเริ่มดำเนินการของบประมาณก่อสร้างซึ่งได้รับการบริจาคที่ดิน จากนายสมพงษ์ พงษ์พูล เป็นจำนวน 72 ไร่ 3 งาน 65 ตารางวา โดยมีนายชะอำ มุสิกะพงษ์ เป็นครูใหญ่ เปิดทำการสอนเมื่อเดือนพฤษภาคม ในปี พ.ศ. 2512 ในปัจจุบันโรงเรียนขาณุวิทยาเป็นโรงเรียนขนาดใหญ่ ปัจจุบันเปิดทำการสอน 2 ระดับ คือ ระดับชั้นมัธยมศึกษาตอนต้น (ม.1-ม.3) และชั้นมัธยมศึกษาตอนปลาย (ม.4-ม.6)
มิคาเอล เอสเซียง
มิคาเอล เอสเซียง (Michael Kojo Essien) เป็นนักฟุตบอล​ชาวกานา ตำแหน่งกองกลาง ปัจจุบันเล่นให้กับสโมสรแซเบล​ ในอาร์เซอไบจานพรีเมียร์ลีก
เอสเซียงเป็นนักฟุตบอลระดับเยาวชนของสโมสรลิเบอร์ตี โปรเฟสชันนัล​ส์ ในประเทศกานา​ ต่อมาในปี​ค.ศ.​ 2000 เขาย้ายมาที่ฝรั่งเศสเพื่อร่วมทีมบาสเตีย
ประวัติ
มิคาเอล เอสเซียง เกิดวันที่ 3 ธันวาคม ค.ศ. 1982 มีส่วนสูง ประมาณ 177 เซนติเมตร น้ำหนัก 85.35 กิโลกรัมด้วยความเป็นนักฟุตบอลที่วิ่งไม่รู้จักเหน็ดเหนื่อยจึงมีฉายาว่า Bison (ควายป่า) เอสเซียงเติบในกรุงอักกรา เมืองหลวงของกานา ซึ่งเป็นเมืองเดียวกับมาร์แซล เดอซายี และเริ่มต้นเล่นฟุตบอลให้กับทีมเยาวชนทีมชาติกานา ชุดอายุไม่เกิน 17 ปี และได้แชมป์ U-17 ปีของทวีปแอฟริกาใต้ เข้าร่วมแข่งขันฟุตบอลเยาวชนโลก U-17 ได้อันดับ 3  และได้เริ่มอาชีพกับสโมสรลิเบอร์ตี้ โปรเฟสชั่นนัลส์ ในประเทศกานา
ด้วยความโดดเด่นในความสามารถ ทำให้สโมสรแมนยูฯ เรียกไปทดสอบฝีเท้า แต่สุดท้ายได้ย้ายมาค้าแข้งกับสโมสรฟุตบอลบัสตียา ในฝรั่งเศส และพาบัสตียาทะลุถึงรอบชิงชนะเลิศเฟรนช์คัพ ในปี 2002 และก็ย้ายไปอยู่กับทีมออแล็งปิกลียอแนแชมป์ลีกด้วยค่าตัว 7.8 ล้านยูโรและได้แชมป์ลีกเอิง ของฝรั่งเศสกับลียง 2 ปีติดต่อกัน (2003-2004 และ 2004-2005) และในฤดูกาล 2004-2005 และได้รับการโหวตให้เป็นนักฟุตบอลยอดเยี่ยมของลีกเอิง
พระพุทธธรรมมิศราชโลกธาตุดิลก
พระพุทธธรรมิศราชโลกธาตุดิลก เป็นพระประธานในพระอุโบสถวัดอรุณราชวรารามราชวรมหาวิหาร เขตบางกอกใหญ่ กรุงเทพมหานคร เป็นพระพุทธรูปปางมารวิชัย ศิลปะรัตนโกสินทร์ เล่ากันว่าหุ่นพระพักตร์ปั้นโดยพระบาทสมเด็จพระพุทธเลิศหล้านภาลัย ส่วนพระวรกายปั้นโดยพระบาทสมเด็จพระนั่งเกล้าเจ้าอยู่หัว และที่ฐานพระพุทธ​อาสน์​ของพระพุทธธรรมิศราชโลกธาตุดิลก ยังเป็นที่ประดิษฐานพระบรมอัฐิของพระบาทสมเด็จพระพุทธเลิศหล้านภาลัยอีกด้วย
มิคาเอล เอสเซียง
ประวัติ
2005-2006 เอสเชียง ย้ายจากลียง มาเชลซี ด้วยค่าตัว 24.5 ล้านปอนด์ ถือว่าเป็นนักเตะแอฟริกาที่มีค่าตัวสูงที่สุดในยุดนั้น และก็ทำผลงานในตำแหน่งกองกลางตัวรับได้อย่างดี ลงเล่นพรีเมียร์ลีกเป็นตัวจริงนัดแรกในเกมพบกับอาร์เซนอล ลงเล่นในลีก 27 (4) นัด ทำได้ 2 ประตู
2006-2007 ประตูแห่งความทรงจำ เมื่อลูกยิงของเขาเป็นประตูตีเสมออาร์เซนอล ในเดือนธันวาคม ซึ่งลูกยิงนี้ถูกโหวดเป็นประตูแห่งฤดูกาลของเชลซีเลยทีเดียว และอีกครั้งหนึ่งในการทำประตูจากลูกยิงมุมแคบ ในเกมพบกับบาเลนเซีย ยูฟ่าแชมเปี้ยนลีก ทำให้เชลซี ได้ผ่านเข้าสู่รอบรองชนะเลิศต่อไป ฤดูกาลนี้ลงเล่นในลีก 33 นัดทำได้ 2 ประตู เอฟเอคัพ 4 (1) นัดทำได้ 1 ประตู ลีกคัพ 6 นัด 1 ประตู ยูฟ่าแชมเปี้ยนลีก 10 นัด
2007-2008 เป็นปีที่เอสเซียงยังมีฟอร์มโดดเด่น ถึงจะเล่นเป็นกองกลางตัวรับก็จริงแต่ก็ชอบขึ้นมาเติมเกมบ่อยครั้ง และทำประตูสำคัญๆ ได้เสมอ ฤดูกาลนี้ เอสเซียงได้ลงเล่นในลีก 23 (4) นัดทำได้ 6 ประตู เอฟเอคัพ 1 (1) นัด ลีกคัพ 3 (1) ยูฟ่าแชมเปียนส์ลีก 11 (1) นัดและรอบชิงชนะเลิศเกมยูฟ่าแชมเปี้ยนลีก เขาลงเล่นในตำแหน่งแบ๊คขวา
2008-2009 ฤดูกาลนี้เอสเซียงโชคร้าย ได้รับการบาดเจ็บต้องพักรักษาตัวยาวหลายเดือน ทำให้หมดโอกาสได้ช่วยทีม
Lampayo
Lampayo เป็นสกุลของพืชดอกที่อยู่ในวงศ์ Verbenaceae.
ถิ่นกำเนิดคือโบลิเวียถึงอาร์เจนติน่าตะวันตกเฉียงเหนือ
ภาคิน คำวิลัยศักดิ์
ภาคิน คำวิลัยศักดิ์ ชื่อเล่น โตโน่ (เกิด 29 สิงหาคม พ.ศ. 2529) เกิดที่จังหวัดขอนแก่น เป็นนักร้อง นักแสดง และนักฟุตบอลชาวไทย เป็นที่รู้จักจากการแข่งขันรายการเดอะสตาร์ 6 ปัจจุบันเป็นนักฟุตบอลในตำแหน่งกองกลางให้กับขอนแก่น ในไทยลีก 3
ประวัติ
เกิดที่ตำบลท่าพระ อำเภอเมือง จังหวัดขอนแก่น แรกเกิดเป็นคนตัวเล็ก เหลือง ร่างกายไม่แข็งแรงนัก เดิมแม่ตั้งชื่อเล่นว่าเอ แต่เนื่องจากพ่อชกมวยใช้ชื่อว่าหมูโตโน่ จึงตั้งชื่อเล่นให้ภาคินว่า "โตโน่" เดิมมีชื่อจริงว่า ตะวัน คำวิลัยศักดิ์ ภายหลังคุณพ่อเสียชีวิต จึงเปลี่ยนชื่อเป็นภาคิน (ชื่อภาษาจีน: 潮惲; เจ้าหยุน สำเร็จการศึกษาระดับมัธยมจาก โรงเรียนขอนแก่นวิทยายน จังหวัดขอนแก่น และระดับปริญญาตรี ศึกษาด้านธุรกิจการบิน จาก มหาวิทยาลัยสวนดุสิต ศูนย์หัวหิน ภาคินเป็นบุตรคนโต มีน้องสาว 1 คน ชื่อ แสงระวี คำวิลัยศักดิ์ (ต้องตา)
ภาคินเข้าพิธีหมั้นกับ ภัทรธิดา พัชรวีระพงษ์ (ชื่อเล่น แตงโม) ซึ่งเป็นนักแสดง โดยเขาได้เข้ารีตโปรเตสแตนต์ตามเธอตั้งแต่ปี 2556 จนเลิกรากันในปี 2558 และเปลี่ยนกลับมานับถือศาสนาพุทธตามเดิม
เข้าสู่วงการ
ใน พ.ศ. 2553 โตโน่ได้เข้าประกวดร้องเพลงในรายการเดอะสตาร์ 6 ผ่านเข้ารอบ 8 คนสุดท้าย ได้หมายเลข 6 และได้รางวัลรองชนะเลิศอันดับ 2 และเป็น 1 ใน 3 คนของแก๊งอสรพิษซึ่งเกิดจากการรวมตัวกันในช่วงแข่งขันรายการเดอะสตาร์และยังคงคบหาสนิทสนมกันจนมาถึงปัจจุบัน อันประกอบไปด้วย นภัทร อินทร์ใจเอื้อ และ เรืองฤทธิ์ ศิริพานิช
ราชบุรี มิตรผล
ภาคินได้ย้ายมาร่วมทีมสโมสรฟุตบอลราชบุรี มิตรผล อย่างเป็นทางการ เมื่อวันที่ 19 มิถุนายน พ.ศ. 2564 โดยเขาจะสวมเสื้อหมายเลข 96 ทางสโมสรได้ส่งชื่อเขาเข้าร่วมการแข่งขันเอเอฟซีแชมเปียนส์ลีก 2021 ในกลุ่ม G ที่ประเทศไทยเป็นเจ้าภาพ รวมถึงลงแข่งขันในไทยลีก ฤดูกาล 2564–65
ภาคิน ได้ลงเล่นเป็นตัวจริงครั้งแรกในไทยลีก ฤดูกาล 2564–65 นัดสุดท้ายของฤดูกาล เมื่อวันที่ 4 พฤษภาคม พ.ศ. 2565 โดยเป็นการแข่งขันระหว่างราชบุรี มิตรผลพบกับขอนแก่น ยูไนเต็ด
อยุธยา ยูไนเต็ด
ภาคินได้ย้ายมาร่วมทีมสโมสรฟุตบอลอยุธยา ยูไนเต็ด อย่างเป็นทางการ เมื่อวันที่ 22 กรกฎาคม พ.ศ. 2565 โดยเขาจะสวมเสื้อหมายเลข 10
ภาคิน ได้ลงเล่นเป็นตัวจริงนัดแรกในไทยลีก2 ฤดูกาล 2565–66 เมื่อวันที่13 สิงหาคม พ.ศ. 2565 โดยเป็นการแข่งขันระหว่างอยุธยา ยูไนเต็ดพบกับเกษตรศาสตร์ เอฟซี
ตัวแทน
ตัวแทน (agency) เป็นคำที่มีความหมายหลายนัย ขึ้นอยู่กับบริบทของการใช้ โดยในที่นี้จะแยกการพิจารณาเป็น 3 บริบทคือ การเมือง เศรษฐกิจ และสังคม ซึ่งคำว่าตัวแทนในทั้ง 3 บริบท มีความหมายร่วมกัน คือ การกระทำกิจกรรมอย่างใดอย่างหนึ่งที่ตัวเราเองไม่สามารถกระทำการนั้นเองได้ จึงจำเป็นต้องมีการเลือกตัวแทนขึ้นมา และมอบอำนาจให้กระทำกิจกรรมดังกล่าวแทนตน ไม่ว่าจะเป็นเรื่องการบริหาร การร่างกฎหมาย การทำสัญญาทางธุรกิจ การจ้างงาน หรือการเป็นตัวแทนของสาธารณะ เป็นต้น
ในบริบททางการเมือง การเลือกตัวแทนและการมอบอำนาจนั้น เป็นปรากฏการณ์ร่วมกันของการเมืองในระบอบประชาธิปไตยแบบตัวแทน ที่ตั้งอยู่บนปรัชญาการเมืองว่าประชาชนเป็นเจ้าของอำนาจอธิปไตย แต่เมื่อประชาชนไม่สามารถมีส่วนร่วมทางการเมืองได้โดยตรง ด้วยข้อจำกัดของเวลา ความรู้ ทักษะและอื่น ๆ ประชาชนจึงพร้อมใจกันเลือกผู้แทน (representatives) และ “มอบหมายอำนาจ” ให้ผู้แทนเหล่านั้นตัดสินใจเชิงนโยบายและบริหารประเทศแทนตน ในความสัมพันธ์นี้ ประชาชนจึงเป็นเจ้าของอำนาจ (principal) ในขณะที่สมาชิกรัฐสภาและรัฐบาล เป็นตัวแทนที่ได้รับมอบหมายให้ทำหน้าที่แทน (agent) (Kiewiet and McCubbins, 1991)
ในทางทฤษฎี เบิร์ช (Birch, 2007: 134-140) ได้แบ่งตัวแทนออกเป็นประเภทต่าง ๆ บนฐานคิดที่ว่าประชาชนมีเหตุผลในการรักษาผลประโยชน์ของตัวเอง จึงได้เลือกผู้แทนที่จะสามารถรักษาผลประโยชน์ของตนได้มากที่สุด ในขณะเดียวกันผู้แทนก็มีผลประโยชน์ของตัวเองเช่นกัน เพื่อให้ได้มาซึ่งตำแหน่งทางการเมืองจึงต้องตอบสนองผลประโยชน์ของตัวเองและผลประโยชน์ของประชาชนที่เลือกตนเข้าสู่ตำแหน่งด้วย ฉะนั้น ในทางการเมือง ตัวแทนจึงเป็นเรื่องของผลประโยชน์ต่างตอบแทน (reciprocity) ระหว่างตัวแทนกับประชาชน
ในการพิจารณาการเป็นตัวแทนในเชิงโครงสร้าง มีจุดสนใจอยู่ 3 ส่วนคือประชาชนที่เป็นผู้เลือกผู้แทน (people ส่วนที่เป็น voter) ในฐานะที่เป็นผู้ตัดสินใจเลือกผู้แทนทางการเมือง (political representatives) แต่ผู้แทนดังกล่าวต้องแสดงความเป็นตัวแทนต่อประชาชนทั้งหมด (people ที่เป็นประชาชนโดยรวม the whole) ไม่เพียงแต่เฉพาะผู้เลือกตั้งที่เลือกตนมาเท่านั้น ความสัมพันธ์ในการเป็นตัวแทนจึงเชื่อมโยงกับบริบทและโครงสร้างมิติต่าง ๆ อย่างหลีกเลี่ยงไม่ได้ (Vieira and Runciman, 2008: 140-147)
ในทางเศรษฐกิจ การศึกษาเรื่องตัวแทนเป็นการวิเคราะห์ภายใต้กรอบความสัมพันธ์ระหว่างตัวการและตัวแทน (principal-agent framework) จะอธิบายกิจกรรมของการแทนที่เป็นความสัมพันธ์ระหว่างตัวการ (principal) และตัวแทน (agent) ที่สัมพันธ์กันผ่านสัญญาตัวแทน โดยทั่วไปตัวการต้องการตัวแทนที่สามารถทำงานให้แก่ตนได้อย่างเต็มที่สมบูรณ์ ในขณะที่ตัวแทนก็จะพยายามนำเสนอข้อดีของตัวเองและปกปิดข้อบกพร่องบางประการ เพื่อให้ได้รับเลือกจากตัวการและได้งานทำ ซึ่งทำให้เห็นว่าทั้งตัวการและตัวแทนต่างมีผลประโยชน์เป็นของตัวเองและพยายามให้ได้มาซึ่งผลประโยชน์จากความสัมพันธ์ดังกล่าว
ในทางสังคม ตัวแทนหมายถึงผู้ทำหน้าที่ในการขัดเกลาทางสังคม (agent of socialization) ในการสร้างความรู้ ความสามารถ ทักษะ ทัศนคติ อุดมการณ์ ฯลฯ ไปในทางที่สังคมต้องการและสามารถปรับตัวให้เข้ากับสังคมได้ ตัวแทนดังกล่าว เช่น ครอบครัว กลุ่มเพื่อน และโรงเรียน เป็นต้น นอกจากนี้ ตัวแทนในทางสังคมอาจหมายถึงกลุ่ม NGOs ต่าง ๆ ที่ทำงานในพื้นที่ประชาสังคม โดยกลุ่มองค์กรพัฒนาเอกชนจะแสดงตนว่าเป็นตัวแทนของผลประโยชน์สาธารณะ และคอยทำงานปกป้องผลประโยชน์ดังกล่าว
อรรถาธิบาย
ในสังคมตะวันตกมีข้อถกเถียงถึงขอบเขตอำนาจของตัวแทนมาช้านาน ด้านหนึ่ง เอ็ดมันด์ เบิร์ก นักปราชญ์และนักการเมืองอังกฤษเคยกล่าวอย่างชัดเจนว่า รัฐสภาเป็นที่รวมของผู้ทำหน้าที่ถกเถียงพิจารณาปัญหาของคนทั้งประเทศ ที่มีผลประโยชน์แห่งชาติร่วมกันเป็นหนึ่งเดียว (representative as trustee) อคติต่อการปกป้องผลประโยชน์ท้องถิ่นที่คับแคบไม่สามารถนำไปสู่ผลประโยชน์ส่วนรวมได้ ดังนั้น เอ็ดมันด์ เบิร์ก บอกประชาชนในเขตเลือกตั้งของเขาอย่างชัดเจนว่า เขาไม่ผูกพันกับคำสั่งหรือข้อเรียกร้องจากคนที่เลือกเขาเข้าสภา แต่เขาจะตัดสินใจจากความคิดเห็นส่วนตัวที่ไม่มีอคติ โดยใช้วิจารณญาณ และสามัญสำนึกเป็นที่ตั้ง ซึ่งสอดคล้องกับแนวคิดของผู้ร่างรัฐธรรมนูญสหรัฐฯ เช่น เจมส์ เมดิสัน (James Madison) ได้แสดงความเห็นผ่านเอกสารที่เรียกว่า “ the Federalist Papers” หมายเลข 10 ว่าคุณสมบัติการเป็นตัวแทนในระบบการเมือง จะต้องเป็นผู้ที่ฉลาดกว่า มีความรักชาติ และความยุติธรรมมากกว่า อันจะนำไปสู่การเล็งเห็นผลประโยชน์ส่วนรวมของมหาชนได้ดีกว่าการกระทำตามสิ่งที่ประชาชนต้องการเท่านั้น ขณะที่ความต้องการของมหาชนที่ว่านี้อาจนำไปสู่การเอารัดเอาเปรียบ หรือ กดขี่กลุ่มอื่น ๆ ได้เช่นกัน (Hamilton, Madison and Jay, 2003: 76-77)
ต่อมาเมื่อคลื่นแห่งกระแสประชาธิปไตยแผ่ขยายไปทั่วโลก พร้อม ๆ กับการตอกย้ำถึงความสำคัญของ “เสียงของประชาชนคือเสียงสวรรค์” (vox populi vox dei) ที่เพิ่มขึ้น แนวคิดว่าด้วยสมาชิกสภาผู้แทนราษฎรเป็นตัวแทนผลประโยชน์แห่งชาติของเอ็ดมันด์ เบิร์ก ถูกทดแทนด้วยความเชื่อว่า “ผู้แทน” คือผู้ได้รับมอบหมายให้ทำหน้าที่ “แทน” ประชาชน (representative as a delegate) ดังนั้นจึงควรทำตามคำสั่งและความต้องการของผู้เลือกตั้ง และจะไม่ทำการในสิ่งที่ผู้เลือกตั้งไม่ประสงค์ให้ทำ
ประเทศหนึ่งจะเป็นประชาธิปไตยได้ ขึ้นอยู่กับการมีกลไกที่ให้เจ้าของอำนาจสามารถ “เลือก” และ “ควบคุม” การทำหน้าที่ของตัวแทนหรือผู้รับมอบอำนาจได้ ในทางปฏิบัติการเลือกและการควบคุมรวมถึงการลงโทษและการให้รางวัล นั่นหมายความว่าประชาชนมีอำนาจในการเลือก ควบคุม ลงโทษ และให้รางวัลผู้แทนของตน และสมาชิกสภาผู้แทนราษฎรที่มาจากการเลือกตั้งของประชาชนต้องมีอำนาจเลือก ควบคุม ลงโทษ และให้รางวัลนายกรัฐมนตรีและคณะรัฐมนตรี ในฐานะที่เป็นผู้รับมอบอำนาจจากประชาชนโดยตรง
โดยทั่วไป กลไกการตรวจสอบในความสัมพันธ์ระหว่างเจ้าของอำนาจและผู้รับมอบหมายสามารถแบ่งได้เป็น 4 ช่องทาง คือ
ในระบอบประชาธิปไตย กระบวนการเพื่อให้ได้ตัวแทนคือการเลือกตั้ง ปัญหาในการเลือกตัวแทนแบ่งได้กว้าง ๆ เป็นสองประเด็นคือ
จะเห็นว่า “การเลือกตัวแทน” เป็นจุดเริ่มต้นในการให้สัญญาระหว่างเจ้าของอำนาจและผู้รับมอบอำนาจ ดังนั้น กระบวนการสรรหาและการคัดเลือกผู้ดำรงตำแหน่งทางการเมืองจึงเป็นมาตรการที่ควบคุมสายสัมพันธ์ระหว่างประชาชนกับตัวแทนก่อนเข้ารับตำแหน่ง (ex ante) และเมื่อเป็นตัวแทนแล้ว ระบบการเมืองต้องมีมาตรการควบคุมสายสัมพันธ์ระหว่างประชาชนกับตัวแทนภายหลังเข้ารับตำแหน่ง (ex post) เพื่อกำกับให้การทำหน้าที่ของตัวแทนถูกตรวจสอบได้โดยเจ้าของอำนาจคือประชาชนผู้เลือกตั้ง การเลือกผิดนอกจากจะทำให้ประชาชนได้ตัวแทนที่ไร้ความรู้ความสามารถ ยังได้ผู้รับมอบอำนาจที่มีการกระทำอันซ่อนเร้น (hidden action) ที่ผิดแผกไปจากเจตนารมณ์ของเจ้าของอำนาจ ผลก็คือตัวแทนไม่คำนึงถึงประโยชน์ของเจ้าของอำนาจ ใช้อำนาจจนก่อให้เกิดปัญหามาตรฐานทางจริยธรรม (moral hazard) พฤติกรรมของตัวแทนที่มีผลประโยชน์และแรงจูงใจในการทำหน้าที่ไม่สอดคล้องและไม่ตอบสนองผลประโยชน์ของเจ้าของอำนาจที่ผ่านมาส่งผลให้เกิดความไม่ไว้วางใจ (distrust) ของประชาชนซึ่งเป็นเจ้าของอำนาจ (principal) ที่มีต่อสมาชิกรัฐสภาและรัฐบาลซึ่งเป็นตัวแทนที่ได้รับมอบหมาย (agent) ความไม่ไว้วางใจดังกล่าวถือได้ว่าเป็นส่วนหนึ่งของปัญหาความชอบธรรมในการใช้อำนาจของฝ่ายนิติบัญญัติและบริหาร ซึ่งจะส่งผลต่อเสถียรภาพของระบบการเมืองในระยะยาว (สิริพรรณ, 2552: 403-452)
รายชื่อโรงเรียนในจังหวัดนครราชสีมาแบ่งตามอำเภอ
อำเภอเมืองนครราชสีมา
อำเภอเมืองนครราชสีมามี 143 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 1 จำนวน 77 โรงเรียน สังกัดสำนักงานคณะกรรมการการศึกษาเอกชน 43 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 11 โรงเรียน สังกัดเทศบาลนครนครราชสีมา 6 โรงเรียน สังกัดสำนักบริหารงานการศึกษาพิเศษ 1 โรงเรียน สังกัดองค์การบริหารส่วนจังหวัดนครราชสีมา 1 โรงเรียน สังกัดเทศบาลตำบลหนองไผ่ล้อม 1 โรงเรียน สังกัดเทศบาลตำบลหัวทะเล 1 โรงเรียน สังกัดมหาวิทยาลัยเทคโนโลยีสุรนารี 1 โรงเรียน และสังกัดมหาวิทยาลัยราชภัฏนครราชสีมา 1 โรงเรียน
อำเภอแก้งสนามนาง
อำเภอแก้งสนามนางมี 27 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 6 จำนวน 24 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 2 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอขามทะเลสอ
อำเภอขามทะเลสอมี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 5 จำนวน 17 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน สังกัดสำนักงานคณะกรรมการการศึกษาเอกชน 1 โรงเรียน
อำเภอขามสะแกแสง
อำเภอขามสะแกแสงมี 32 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 5 จำนวน 27 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน สังกัดเทศบาลตำบลหนองหัวฟาน 1 โรงเรียน
ตัวแทน
ตัวอย่างการนำไปใช้ในประเทศไทย
ในสังคมไทยนั้น ปัญหาซึ่งกลายเป็นรากเหง้าแห่งปัญหาทั้งปวงคือ การที่ผู้รับมอบอำนาจไปทำหน้าที่เป็นตัวแทน ไม่ได้ทำหน้าที่ทั้งในมิติที่มีผลประโยชน์แห่งชาติร่วมกันเป็นหนึ่งเดียว (trustee) และมิติที่สะท้อนความต้องการของผู้เลือกตั้ง (delegate) ส่วนหนึ่งเป็นเพราะการขาดกลไกให้ประชาชนเข้าถึงข้อมูลการทำหน้าที่ของตัวแทน ไม่ว่าจะเป็นการออกกฎหมาย เข้าประชุมสภา หรือตรวจสอบรัฐบาล ในสังคมไทย ประชาชนน้อยคนและน้อยครั้งที่ใช้สิทธิเลือกตั้งเพื่อลงโทษและควบคุมตัวแทนของตน ทำให้การแข่งขันเพื่อรักษาผลประโยชน์ของประชาชนไม่สมบูรณ์ และนำไปสู่ภาวะ “ไม่จำเป็นต้องใช้ความพยายาม” (failure of effort) ของตัวแทนไทย ประเด็นเรื่องเจ้าของอำนาจและผู้รับมอบอำนาจในระบบรัฐสภาไม่ใช่เป็นเพียงความสัมพันธ์ระหว่างประชาชนและตัวแทนเท่านั้น แต่ยังครอบคลุมถึงความสัมพันธ์เชิงอำนาจระหว่างฝ่ายบริหารและฝ่ายนิติบัญญัติ ในระบอบประชาธิปไตยระบบรัฐสภาที่ประชาชนเลือกสมาชิกสภาผู้แทนราษฎร และสมาชิกสภาผู้แทนราษฎรเลือกนายกรัฐมนตรี จากนั้นนายกรัฐมนตรีจึงแต่งตั้งคณะรัฐมนตรีอีกชั้นหนึ่ง ทำให้สมาชิกรัฐสภามีฐานะเป็นเจ้าของอำนาจ (principal) ลำดับที่สองที่ได้ยินยอมส่งทอดอำนาจบริหารไปยังนายกรัฐมนตรีและคณะรัฐมนตรี ฝ่ายหลังจึงอยู่ในฐานะผู้รับมอบอำนาจ (agent) จากรัฐสภา ซึ่งเป็นที่มาของหลักการที่ฝ่ายบริหารต้องรับผิดชอบต่อ (accountable to) ฝ่ายนิติบัญญัติ (สิริพรรณ, 2552: 403-452)
รายชื่อโรงเรียนในจังหวัดนครราชสีมาแบ่งตามอำเภอ
อำเภอคง
อำเภอคงมี 59 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 6 จำนวน 54 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 2 โรงเรียน สังกัดองค์การบริหารส่วนจังหวัดนครราชสีมา 2 โรงเรียน และสังกัดเทศบาลตำบลเมืองคง 1 โรงเรียน
อำเภอครบุรี
อำเภอครบุรีมี 60 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 3 จำนวน 50 โรงเรียน สังกัดองค์การบริหารส่วนจังหวัดนครราชสีมา 6 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอเฉลิมพระเกียรติ
อำเภอเฉลิมพระเกียรติมี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 2 จำนวน 20 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอชุมพวง
อำเภอชุมพวงมี 51 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 7 จำนวน 46 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอโชคชัย
อำเภอโชคชัยมี 48 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 2 จำนวน 39 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน สังกัดเทศบาลตำบลด่านเกวียน 1 โรงเรียน
อำเภอด่านขุนทด
อำเภอด่านขุนทดมี 92 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 5 จำนวน 83 โรงเรียน สังกัดองค์การบริหารส่วนจังหวัดนครราชสีมา 4 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 3 โรงเรียน สังกัดสำนักงานคณะกรรมการการศึกษาเอกชน 2 โรงเรียน
อำเภอเทพารักษ์
อำเภอเทพารักษ์มี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 5 จำนวน 16 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานคณะกรรมการการศึกษาเอกชน 1 โรงเรียน
อำเภอโนนแดง
อำเภอโนนแดงมี 25 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 7 จำนวน 20 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 2 โรงเรียน สังกัดเทศบาลตำบลโนนแดง 2 โรงเรียน และสังกัดองค์การบริหารส่วนตำบลโนนแดง 1 โรงเรียน
อำเภอโนนไทย
อำเภอโนนไทยมี 47 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 5 จำนวน 44 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานคณะกรรมการการศึกษาเอกชน 1 โรงเรียน
อำเภอโนนสูง
อำเภอโนนสูงมี 79 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 1 จำนวน 66 โรงเรียน สังกัดสำนักงานคณะกรรมการการศึกษาเอกชน 4 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 3 โรงเรียน สังกัดเทศบาลตำบลโนนสูง 3 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดเทศบาลตำบลตลาดแค 1 โรงเรียน
อำเภอบัวลาย
อำเภอบัวลายมี 22 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 6 จำนวน 17 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดเทศบาลตำบลหนองบัวลาย 2 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอบัวใหญ่
อำเภอบัวใหญ่มี โรงเรียน 63 โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 6 จำนวน 53 โรงเรียน สังกัดสำนักงานคณะกรรมการการศึกษาเอกชน 4 โรงเรียน สังกัดเทศบาลเมืองบัวใหญ่ 3 โรงเรียน สังกัดองค์การบริหารส่วนจังหวัดนครราชสีมา 2 โรงเรียน และสังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอบ้านเหลื่อม
อำเภอบ้านเหลื่อมมี 17 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 6 จำนวน 16 โรงเรียน และสังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอประทาย
อำเภอประทายมี 70 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 7 จำนวน 62 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอปากช่อง
อำเภอปากช่องมี 96 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 4 จำนวน 73 โรงเรียน สังกัดสำนักงานคณะกรรมการการศึกษาเอกชน 15 โรงเรียน สังกัดองค์การบริหารส่วนจังหวัดนครราชสีมา 4 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 2 โรงเรียน สังกัดเทศบาลเมืองปากช่อง 2 โรงเรียน
อำเภอพระทองคำ
อำเภอพระทองคำมี 30 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 5 จำนวน 26 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน สังกัดสำนักงานคณะกรรมการการศึกษาเอกชน 1 โรงเรียน
อำเภอพิมาย
อำเภอพิมายมี 65 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 7 จำนวน 58 โรงเรียน สังกัดสำนักงานคณะกรรมการการศึกษาเอกชน 4 โรงเรียน และสังกัดสำนักงานเขตพื้นที่การศึกษามัธยมศึกษานครราชสีมาจำนวน 3 โรงเรียน
อำเภอเมืองยาง
อำเภอเมืองยางมี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 7 จำนวน 17 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน สังกัดองค์การบริหารส่วนจังหวัดนครราชสีมา 1 โรงเรียน
อำเภอลำทะเมนชัย
อำเภอลำทะเมนชัยมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 7 จำนวน 22 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน และสังกัดองค์การบริหารส่วนจังหวัดนครราชสีมา 1 โรงเรียน
อำเภอวังน้ำเขียว
อำเภอวังน้ำเขียวมี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 3 จำนวน 29 โรงเรียน สังกัดองค์การบริหารส่วนจังหวัดนครราชสีมา 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน
อำเภอสีคิ้ว
อำเภอสีคิ้วมี 73 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 4 จำนวน 62 โรงเรียน สังกัดองค์การบริหารส่วนจังหวัดนครราชสีมา 6 โรงเรียน สังกัดสำนักงานคณะกรรมการการศึกษาเอกชน 4 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอสีดา
อำเภอสีดามี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 6 จำนวน 17 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน
อำเภอสูงเนิน
อำเภอสูงเนินมี 52 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 4 จำนวน 45 โรงเรียน สังกัดองค์การบริหารส่วนจังหวัดนครราชสีมา 4 โรงเรียน สังกัดสำนักงานคณะกรรมการการศึกษาเอกชน 3 โรงเรียน
อำเภอเสิงสาง
อำเภอเสิงสางมี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 3 จำนวน 33 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 2 โรงเรียน สังกัดองค์การบริหารส่วนจังหวัดนครราชสีมา 1 โรงเรียน
อำเภอหนองบุญมาก
อำเภอหนองบุญมากมี 31 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 2 จำนวน 26 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 1 โรงเรียน และสังกัดองค์การบริหารส่วนจังหวัดนครราชสีมา 1 โรงเรียน
อำเภอห้วยแถลง
อำเภอห้วยแถลงมี 51 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครราชสีมาเขต 2 จำนวน 46 โรงเรียน สังกัดสำนักงานเขตพื้นที่การศึกษามัธยมศึกษานครราชสีมาจำนวน 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดองค์การบริหารส่วนจังหวัดนครราชสีมา 1 โรงเรียน
นีโอ-เอ็กซ์
Neo-X กลุ่มศิลปินทริโอร็อคอันประกอบไปด้วย หนุ่ย - สุรวุฒิ หิรัญเมฆาวนิช (กีตาร์ / ร้องนำ) โด่ง - ชลภัทร์ สหวาณิชกุล (กลอง) และ ดัง - อรรณพล สหวาณิชกุล (เบส)  หลังเปิดตัวอัลบั้มชุดแรกที่ใช้ชื่อเดียวกับวง นีโอ เอ็กซ์ ในสังกัด อาร์เอส ก็ได้เริ่มเป็นที่รู้จักจากเพลง ใจเธอกอดใคร ในอัลบั้มชุดที่สองก็ไม่ประสบความสำเร็จมากเท่าที่ควร นีโอ เอ็กซ์ได้ออกจากสังกัดอาร์เอสและย้ายไปอยู่ในสังกัดริทึ่ม มิวสิคเนื่องด้วยหมดสัญญากับทางอาร์เอส  ในปี 2552 และปล่อยอัลบั้มชุดที่สามในปีเดียวกันนี้ NEO-X : Rhythmic หลังจากที่พวกเขาปล่อยอัลบั้มชุดที่สามก็ไม่มีข่าวคราวอะไรเกี่ยวกับวงอีกเลย
ทางหลวงแผ่นดินหมายเลข 3648
ทางหลวงแผ่นดินหมายเลข 3648 หรือ ถนนเลี่ยงเมืองแกลง เป็นทางหลวงแผ่นดินขนาด 2-4 ช่องจราจร ก่อสร้างขึ้นเพื่อแบ่งเบาภาระการจราจรบนถนนสุขุมวิท ช่วงผ่านตัวอำเภอแกลง จังหวัดระยอง. โดยจุดเริ่มต้นของถนนอยู่ที่ถนนสุขุมวิท กิโลเมตรที่ 264+757 ตำบลวังหว้า อำเภอแกลง จังหวัดระยอง ผ่านทางหลวงแผ่นดินหมายเลข 344 ก่อนไปสิ้นสุดที่ถนนสุขุมวิท ประมาณกิโลเมตรที่ 271+900 ที่ตำบลทางเกวียน อำเภอแกลง จังหวัดระยอง เป็นเส้นทางในความรับผิดชอบของแขวงทางหลวงระยอง
ประวัติ
เมื่อวันที่ 23 ตุลาคม พ.ศ. 2541 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3 สายกรุงเทพมหานคร - ตราด ตอนทางเลี่ยงเมืองแกลง ในท้องที่อำเภอแกลง จังหวัดระยอง พ.ศ. 2541 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 3161 (ในขณะนั้น) อำเภอแกลง จนถึงทางหลวงแผ่นดินหมายเลข 3 ที่อำเภอแกลงเช่นกัน แต่แนวเส้นทางจริงนั้น มีจุดเริ่มต้นที่แยกถนนสุขุมวิท ที่ตำบลวังหว้า อำเภอแกลง และไปสิ้นสุดเส้นทางที่แยกถนนสุขุมวิท ที่ตำบลทางเกวียน อำเภอแกลง
ชาฮ์รือซัปส์
ชาฮ์รือซัปส์ (Shahrisabz/Шаҳрисабз; Шаҳрисабз;, ) เป็นเมืองในแคว้นกัชกาดารียอทางตอนใต้ของประเทศอุซเบกิสถาน ตั้งอยู่ห่างจากซามาร์กันต์ไปทางทิศใต้ราว 80 กิโลเมตร มีประชากร 100,300 คน (ค.ศ. 2014) เมืองตั้งอยู่ที่ความสูงจากระดับน้ำทะเล 622 เมตร ในอดีตเป็นที่รู้จักในชื่อเมืองเกช (Kesh) หรือกิช (Kish) และเคยเป็นเมืองเอกในเอเชียกลาง อดีตศูนย์กลางของมณฑลซอกเดียของจักรวรรดิเปอร์เซียอะคีเมนิด และเป็นสถานที่เกิดของตีมูร์ จักรพรรดิผู้พิชิต
อำเภอหนองมะโมง
หนองมะโมง เป็นอำเภอหนึ่งของจังหวัดชัยนาท เดิมเป็นส่วนหนึ่งของอำเภอวัดสิงห์ ตั้งเป็นกิ่งอำเภอขึ้นในปี พ.ศ. 2539 ยกฐานะขึ้นเป็นอำเภอในปี พ.ศ. 2550 เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550
ที่ตั้งและอาณาเขต
อำเภอหนองมะโมงมีอาณาเขตติดต่อกับเขตการปกครองข้างเคียง ดังนี้
ประวัติ
"หนองมะโมง" เดิมเป็นหมู่บ้านของตำบลกุดจอก อำเภอวัดสิงห์ ชนเผ่าที่เป็นบรรพบุรุษของอำเภอหนองมะโมง โดยส่วนใหญ่สืบเชื้อสายมาจากชาวลาวที่เรียกตัวเองว่า “ลาวครั่ง” ได้อพยพย้ายถิ่นมาจากบ้านเก่าเขากระจิว จังหวัดสุพรรณบุรี เข้ามาตั้งถิ่นฐานบ้านเรือนอยู่บริเวณบ้านกุดจอก ในราวปี พ.ศ. 2427 เมื่อมีประชากรมากขึ้นจึงได้มีการขยายพื้นทีทํากินและกระจายตั้งบ้านเรือนไปยังพื้นทีใกล้เคียง ชื่อ “หนองมะโมง” เกิดจากการตั้งชือตามสภาพภูมิประเทศของหมู่บ้านซึ่งได้มาตั้งบ้านเรือนและทํามาหากินบริเวณรอบหนองน้ำที มีต้นมะโมงขึ้นอยู่ จึงเรียกชื่อหมู่บ้านว่า “บ้านหนองมะโมง” และแยกออกเป็นตำบล โดยแบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมง ในปี พ.ศ. 2473 ในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไปจึงยุบตำบลหนองมะโมงเข้ากับตำบลกุดจอก ก่อนที่ในปี พ.ศ. 2490 ได้แบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมงอีกครั้ง ในปี พ.ศ. 2522 ได้ตั้งตำบลวังตะเคียน โดยแยกบางหมู่บ้านออกจากการปกครองตำบลหนองมะโมง และในปี พ.ศ. 2526 มีการแยกบางหมู่บ้านออกจากการปกครองตำบลกุดจอกตั้งเป็นตำบลสะพานหิน
ต่อมาทางกระทรวงมหาดไทยได้ประกาศท้องที่ฝั่งทิศตะวันตกของอำเภอวัดสิงห์ทั้ง 4 ตำบล คือ ตำบลกุดจอก ตำบลวังตะเคียน ตำบลหนองมะโมง ตำบลสะพานหิน ตั้งขึ้นเป็น กิ่งอำเภอหนองมะโมง ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหนองมะโมง โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอหนองมะโมงแบ่งเขตการปกครองย่อยออกเป็น 4 ตำบล 41 หมู่บ้าน ได้แก่
การปกครองส่วนท้องถิ่น
ท้องที่อำเภอหนองมะโมงประกอบด้วยองค์กรปกครองส่วนท้องถิ่น 4 แห่ง ได้แก่
Lagoseriopsis
Lagoseriopsis เป็นสกุลของพืชดอกที่อยู่ในวงศ์ Asteraceae มีเพียงสปีชีส์เดียวคือ Lagoseriopsis popovii.
ถิ่นกำเนิดของมันคือเอเชียกลาง
วัดโป่งสลี
วัดสันกู่ ตั้งอยู่ที่บ้านโป่งสลี เลขที่ 40  หมู่ที่  1  ตำบลโรงช้าง  อำเภอป่าแดด จังหวัดเชียงราย เดิมเป็นวัดร้าง  ชาวบ้านเรียกว่า(ลอมกู่หรือวัดสันกู่)  สร้างมาในสมัยใดและใครเป็นผู้สร้าง  ไม่มีใครทราบมีหลักฐานที่ปรากฏเหลือไว้คือ  เสาหิน  อิฐแบบโบราณ และพระพุทธรูปปางมารวิชัยขนาดหน้าตักกว้าง  3  ศอก  แกะสลักด้วยหินทรายแดง  1  องค์  ประดิษฐานตั้งอยู่บนเนินซากฐานเจดีย์เก่าก่อด้วยอิฐแบบโบราณ จึงสันนิษฐานว่าวัดนี้อาจจะสร้างในสมัยที่พม่าปกครองล้านนาประมาณปี พ.ศ. 2101 เพราะได้นำอิฐให้กรมศิลปกรได้ ตรวจสอบและได้สันนิษฐานว่าประมาณ 400-500ปี ต่อมาในปี พ.ศ. 2531 บ้านโป่งได้แยกหมู่บ้านใหม่  และได้ตั้งชื่อหมู่บ้านใหม่นี้ว่าบ้านโป่งสลี  พอแยกหมู่บ้านแล้ว  นายสุคำ  โกษา  ซึ่งเป็นผู้ใหญ่บ้านในขณะนั้น  ก็ได้พาชาวบ้านโป่งสลี  ได้ร่วมกันบูรณะวัดสันกู่ร้างซึ่งเป็นวัดร้างที่ตั้งอยู่ทางทิศเหนือ  ของหมู่บ้านให้เป็นที่พักสงฆ์มีพระสงฆ์มาอยู่จำพรรษา และได้ตั้งชื่อที่พักสงฆ์ว่าวัดโป่งสลี
ตามชื่อของหมู่บ้านตั้งแต่วันที่ 17 เมษายน พ.ศ. 2531 เป็นต้นมา จนถึงเดือน เมษายน พ.ศ. 2553 ซึ่งทางวัดโป่งสลีได้จัดเข้าปฏิบัติธรรมรุกขมูลกรรมขึ้น  และได้มีพระเถระผู้ใหญ่ที่มาร่วมปฏิบัติธรรมกล่าวกับ พระสมชาย สุทฺธิมโน  ซึ่งเป็นพระที่จำพรรษาอยู่วัดโป่งสลีว่า ชื่อวัดโป่งสลีมันสั้นไปและไม่ได้ความหมายที่ดี  จึงแนะนำให้เติมคำว่า “ชัย”  ต่อท้ายจึงได้ชื่อว่า วัดโป่งสลีชัย และมีความหมายดีจึงแปลได้ว่า วัดที่เป็นดินโป่งมีต้นศรีหรือต้นโพธิ์แห่งชัยชนะ  แห่งการชนะ  คำว่าชัยชนะในที่นี้หมายถึงชัยชนะกิเลสหรือชัยชนะอุปสรรค์ต่างๆเป็นต้น  จึงได้ชื่อว่าวัดโป่งสลีชัย ต่อมาเมื่อวันที่ 14 เดือน กรกฎาคม  พ.ศ. 2555 เลขานุการเจ้าคณะหนเหนือ
วัดปากน้ำได้มาดูวัด เพื่อนำข้อมูลไปรายงาน มหาเถรสมาคมได้มีมติยกวัดสันกู่ร้างให้เป็นวัดที่มีพระภิกษุสงฆ์ จำพรรษา อย่างถูกต้องตามกฎหมาย จึงให้ชื่อวัดสันกู่ ตามชื่อเดิม ความหมายของคำว่าวัด สันกู่ คือ สัน แปลว่า ที่สูง กู่ แปลว่า ธาตุเจดีย์ที่บรรจุพระพุทธรูป หรือที่บรรจุพระบรมสาริริกธาตุ ที่เราชาวพุทธเชื่อว่าเป็นของสูง และยืดถือสักการบูชา จึงได้ชื่อว่าวัดสันกู่ มาจนถึงทุกวันนี้ๆ
Lagenanthus
Lagenanthus เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Lagenanthus princeps.
ถิ่นกำเนิดของมันคือโคลอมเบียถึงเวเนซุเอลา
วัดถ้ำเหวสินธุ์ชัย
วัดถ้ำเหวสินธุ์ชัย สร้างขึ้นโดยหลวงปู่หล้า ปคุโณ ภายในวัดจะมีทางเดินไปยังถ้ำเล็ก ๆ หรือที่เรียกกันว่า ถ้ำเหวสินธุ์ชัย ภายในประดิษฐานพระพุทธไสยาสน์ รูปหล่อพระฤๅษี พระแม่ธรณี และพระพุทธรูปอีกหลายองค์ และที่บริเวณของเพิงถ้ำ มีน้ำตกจากลำธารเล็กไหลผ่านลงมาเป็นน้ำตก นอกจากนี้ ยังมีวิหารพระแก้วมรกต และพระพุทธรูปยืนองค์ใหญ่ที่สามารถมองเห็นได้แต่ไกลจากสะพานข้ามแม่น้ำมูลให้สักการะกันอีกด้วย
มิสเตอร์เวิลด์ไทยแลนด์
มิสเตอร์เวิลด์ไทยแลนด์ (อังกฤษ : Mr World Thailand) เป็นเวทีการประกวดหนุ่มหล่อระดับประเทศก่อตั้งขึ้นอย่างเป็นทางการเมื่อปี 2019 โดยมีวัตถุประสงค์เพื่อส่งผู้ชนะเลิศเป็นผู้แทนประเทศไทยเข้าประกวดมิสเตอร์เวิลด์ ซึ่งรูปแบบการประกวดจะให้ทั้ง 77 จังหวัด จัดการประกวดมิสเตอร์เวิลด์ไทยแลนด์ขึ้น เพื่อหาหนุ่มหล่อที่จะมาเป็นตัวแทนของแต่ละจังหวัด โดยให้ใช้ชื่อ "มิสเตอร์เวิลด์ไทยแลนด์" แล้วตามด้วยจังหวัด เช่น มิสเตอร์เวิลด์แลนด์ขอนแก่น มิสเตอร์เวิลด์ลพบุรี เป็นต้น
ผลงานการประกวดระดับนานาชาติ
สัญลักษณ์สี : ชนะเลิศ
เบเรนิซที่ 2
เบเรนิซที่ 2 (ประสูติเมื่อ 267 หรือ 266 ปีก่อนคริสตกาล - สิ้นพระชนม์เมื่อ 221 ปีก่อนคริสตกาล) เป็นพระราชินีแห่งซิเรเนโดยกำเนิดและเป็นสมเด็จพระราชินีและผู้ปกครองร่วมแห่งอียิปต์โบราณ โดยทรงอภิเษกสมรสกับฟาโรห์ทอเลมีที่ 3 ซึ่งเป็นผู้ปกครองพระองค์ที่สามแห่งราชวงศ์ทอเลมีแห่งอียิปต์โบราณ
พระชนม์ชีพ
พระองค์เป็นพระราชธิดาของมากัสแห่งซิเรเน กับ พระราชินีอาพามาที่ 2 พระองค์เป็นพระราชนัดดาของพระนางเบเรนิซที่ 1
พระราชินีแห่งซิเรเน
ประมาณ 249 ปีก่อนคริสตกาล พระบิดาของพระองค์สิ้นพระชนม์ ทำให้พระนางเบเรนิซทรงเแต่งตั้งเป็นพระราชินีซึ่งปกครองแห่งซิเรเน ไม่นานหลังจากที่พระบิดาของของพระองค์สิ้นพระชนม์ พระนางเบเรนิซที่ 2 ทรงอภิเษกสมรสกับเดเมตริอุส ผู้ยุติธรรม ซึ่งเป็นเจ้าชายแห่งมาซิโดเนีย แต่ไม่มีพระราชโอรสและธิดา
พระราชินีแห่งอียิปต์
หลังจากการสิ้นพระชนม์ของเดเมตริอุส พระองค์ก็ทรงอภิเษกสมรสกับทอเลมีที่ 3 ไม่นานหลังจากการสิ้นพระชนม์ของทอเลมีที่สอง ใน 221 ปีก่อนคริสต์ศักราช พระองค์ถูกลอบปลงพระชนม์ ซึ่งอาจจะเป็นฟาโรห์ทอเลมีที่ 4
พระราชโอรสและธิดา
พระราชโอรสและธิดาของฟาโรห์ทอเลมีที่ 3 คือ
โรงเรียนสารวิทยา
ประวัติ
ในปี 2484 ระหว่างสงครามโลกครั้งที่ 2 โรงเรียนต่าง ๆ ในจังหวัดพระนคร และธนบุรี ต้องหยุดทำมีมติเห็นพ้องต้องกันว่าควรจัดตั้งโรงเรียนขึ้นภายในกรมวิทยาศาสตร์ทหารบกเพื่อทำการสอนเด็กเหล่านั้นจึงได้ดำเนินการขอจัดตั้งโรงเรียนต่อกระทรวงศึกษาธิการ
ดังนั้นเมื่อวันที่ 20 พฤษภาคม 2487 พ.อ. พระวิทยาสารรณยุตเจ้ากรมวิทยาศาสตร์ จึงได้ดำเนินการจัดตั้งโรงเรียนเป็นการภายในโดยใช้เรือนแถวนายทหารหมายเลข 9-10เป็นสถานที่ทำการสอน โดยมี พ.ต.ขุนบัญญัติ ทิพโกมุท เป็นเจ้าของ และผู้จัดการ นางสำรวย อุณหะเลขกะ เป็นครูทำการสอนอยู่ในความอุปการะของกรมวิทยาศาสตร์ทหารบกและได้เริ่มทำการสอน เมื่อวันที่ 2 มิถุนายน 2487
ในปี 2489 สงครามโลกครั้งที่ 2 สงบลง พ.อ.จักรายุทธวิชัย หงสกุล (ยศขณะนั้น) เจ้ากรมวิทยาศาสตร์ จึงได้จัดตั้งโรงเรียนต่อกระทรวงศึกษาธิการและได้รับอนุญาตให้จัดตั้งโรงเรียนราษฎร์เป็นการถูกต้องตามพระราชบัญญัติให้ชื่อว่า “โรงเรียนสารวิทยา” สอนตามหลักสูตรของกระทรวงศึกษาธิการตั้งแต่ชั้นประถม ปีที่ 1-4ประเภทสามัญ (ก่อนการเปลี่ยนแปลงแผนการศึกษาของชาติ พ.ศ. 2494) อนุญาตให้รับนักเรียนได้ 125 คนและใช้บริเวณแผนกที่ 6 กรมช่างแสง (แปรสภาพจากกรมวิทย์ฯ ) ถนนพหลโยธินบ้านพักหมายเลข 9-10 เป็นที่ตั้งของโรงเรียน มีนักเรียนทั้งสิ้น 27 คน รับนักเรียนทั่วไป มีครูทำการสอน 3 คน พ.ท.ขุนจรัส พนาวสาน เป็นเจ้าของโรงเรียน โดยมีร.อ.สุวัสตร์ ปัทมานนท์ เป็นผู้จัดการ และนางจำเนียร เอี่ยมบุญฤทธิ์ เป็นครูใหญ่ โรงเรียนได้ดำเนินการเรื่อยมา จนถึงปี 2490 จึงได้ขยายชั้นเรียนถึงมัธยมศึกษาปีที่ 3 มีครูทำการสอน 9 คน เปิดสอนแบบสหศึกษา
ปีพ.ศ. 2498 โรงเรียนได้ขยายรับนักเรียนจนถึงชั้นมัธยมศึกษาปีที่ 6 กระทรวงศึกษาธิการได้รับรองวิทยฐานะเทียบเท่าโรงเรียนรัฐบาล และอนุญาตให้เป็นหน่วย สมทบสอบ และทำการสอบไล่ได้เองทุกชั้น
ต่อมาวันที่ 22 พฤศจิกายน 2500 โรงเรียนสารวิทยาได้เปลี่ยนชื่อใหม่เป็น “โรงเรียนกองทัพบกอุปถัมภ์สารวิทยา” และมีนางวนิดา ปิ่นเพชร เป็นครูใหญ่แทน นางจำเนียร เอี่ยมบุญฤทธิ์ ครูใหญ่คนเดิมซึ่งขอลาออกเพื่อติดตามครอบครัวไปต่างจังหวัด
ในปี พ.ศ. 2503 โรงเรียนได้เปิดทำการสอนนักเรียนเตรียมปีที่ 1 แผนกวิทยาศาสตร์และในปี พ.ศ. 2504 ได้ขยายชั้นเรียนถึงชั้นเตรียมปีที่ 2
วันที่ 1 พฤษภาคม 2519 โรงเรียนกองทัพบกอุปถัมภ์สารวิทยา ได้รับโอนเข้าสังกัดกรมสามัญศึกษา กระทรวงศึกษาธิการได้ชื่อใหม่ว่า “โรงเรียนสารวิทยา” นับตั้งแต่ปี พ.ศ. 2519 จนถึงปัจจุบันและวันที่ 1 กรกฎาคม เป็นวันสถาปนาโรงเรียน
หลวงเสนาณรงค์ (ศักดิ์ เสนาณรงค์)
พลเอก หลวงเสนาณรงค์ (นามเดิม ศักดิ์ อากาศะพันธุ์) (พ.ศ. 2437 - พ.ศ. 2498) อดีตผู้บัญชาการมณฑลทหารบกที่ 6 ค่ายวชิราวุธ จังหวัดนครศรีธรรมราช เป็นผู้บังคับบัญชาหน่วยทหารในภาคใต้ ซึ่งต่อต้านการรุกรานจากกองทัพญี่ปุ่นในสงครามมหาเอเชียบูรพา ต่อมาได้ดำรงตำแหน่งรองผู้บัญชาการทหารบก และปลัดกระทรวงกลาโหม
โรงเรียนสารวิทยา
ประวัติ
โรงเรียนสารวิทยาจัดตั้งเมื่อปี พ.ศ. 2484 ก่อตั้งโดย พันเอกพระวิทยาสารรณยุต เจ้ากรมวิทยาศาสตร์ เพื่อจัดการเรียนการสอนให้กับนักเรียนในกรุงเทพมหานคร โรงเรียนสารวิทยาตั้งอยู่เลขที่ 2398/96 ถนนพหลโยธิน เสนานิคม จตุจักร กรุงเทพมหานคร เนื้อที่ 31 ไร่ เป็นโรงเรียนสหศึกษา สังกัดสำนักงานเขตพื้นที่การศึกษามัธยม เขต 2 ผู้อำนวยคนปัจจุบัน คือนายราชวัตร สว่างรักษ์
โรงเรียนสารวิทยาจัดการเรียนการสอนในระดับชั้นมัธยมศึกษาตอนต้นและตอนปลาย ปัจจุบันมีนักเรียนจำนวน 3,905 คน และครูจำนวน 113 ท่าน ซึ่งเป็นผู้ที่มีความรู้ และประสบการณ์ทางการสอน นอกจากนี้ โรงเรียนสารวิทยาได้จัดแผนการเรียนที่หลากหลายตามความสนใจของนักเรียน ได้แก่ ระดับชั้นมัธยมศึกษาตอนต้น ได้แก่ ห้องเรียนปกติ Mini English Program หรือห้องเรียนจีนเข้มข้น ระดับชั้นมัธยมศึกษาตอนปลาย ได้แก่ แผนการเรียนจีนเข้มข้น แผนการเรียนศิลป์-ภาษาเกาหลี แผนการเรียนศิลป์-ภาษาญี่ปุ่น  แผนการเรียนคณิตศาสตร์-ภาษาอังกฤษ  แผนการเรียนวิทยาศาสตร์-คณิตศาสตร์ รวมทั้ง โครงการห้องเรียนพิเศษ (SAP)
Lagenantha
Lagenantha เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ โซมาเลียถึงเคนยา Socotra
สปีชีส์ในสกุล ได้แก่:
ภาษาโกทวะ
ภาษาโกทวะ หรือภาษากฑะวะ ตักก์ เป็นภาษาที่ใช้พูดในตำบลโกทกุ รัฐการณตกะทางใต้ บางครั้งเรียกภาษาโจร์คี หรือโจร์คในภาษาอังกฤษ มีผู้พูดราว 122,000 คน เขียนด้วยอักษรทมิฬ อักษรกันนาดา และอักษรมลยาฬัม
ปวริศร์ มงคลพิสิฐ
ปวริศร์ มงคลพิสิฐ (ชื่อเล่น แบงค์, เกิด 8 สิงหาคม 2518) เป็นนักแสดงและนักร้องชาวไทย
ประวัติ
สำเร็จการศึกษาจากโรงเรียนโยธินบูรณะ และระดับปริญญาตรีจากคณะนิเทศศาสตร์ สาขาวิทยุโทรทัศน์ มหาวิทยาลัยหอการค้าไทย เริ่มเข้าวงการด้วยการเป็นนักร้อง นักแสดงโดยรับบททั้งพระเอกและพระรอง มีผลงานเพลงโดยมีอัลบั้มเดี่ยว ชื่อ ไม่ซ้ำใคร ต่อมาในปี 2552 ได้ออกอัลบั้มอีกครั้ง ชื่อ Flow ร่วมกับกลุ่ม Four 4   ซึ่งร้องร่วมกับ กอล์ฟ อัครา อมาตยกุล, แหนม รณเดช วงศาโรจน์ และ นิก รณวีร์ เสรีรัตน์ โดยร้องเพลงเดี่ยวในอัลบั้ม ชื่อเพลง รักง่ายหน่ายเร็ว
ปัจจุบันเป็นพิธีกรรายการสารคดี เมืองไทยเมืองยิ้ม จนได้รางวัลผู้ทำคุณประโยชน์ด้านนันทนาการจากกรมพลศึกษา เมื่อวันที่ 28 สิงหาคม พ.ศ. 2554 ล่าสุดในปี พ.ศ. 2556 ได้กลับมาร้องเและแสดงภาพยนตร์ประกอบเพลงลูกทุ่งร่วมกับศิลปินหลายคนของสหภาพดนตรี เรื่อง ชีวิตภาคค่ำ คู่กับ พิมพ์พรรณ ชลายนคุปต์ และได้ร้องเพลงเดี่ยวคือ เพลง ย้อมใจ
รักบี้ 7 คนชิงแชมป์โลก
รักบี้ 7 คนชิงแชมป์โลก (Rugby World Cup Sevens) เป็นการแข่งขันรักบี้ 7 คนระหว่างประเทศ
พระแจ้ง
พระแจ้ง (ພຣະແຈ້ງ) หรือ พระอรุณ (ພຣະອະຣຸນ) เป็นพระพุทธรูปปางมารวิชัย ศิลปะลาว เป็นพระพุทธรูปที่พระบาทสมเด็จพระจอมเกล้าเจ้าอยู่หัว เมื่อ พ.ศ. 2401 ทรงพระกรุณาโปรดเกล้า ฯ ให้อัญเชิญพระอรุณ หรือพระแจ้งมาจากเมืองเวียงจันทน์ โดยมีพระราชประสงค์จะอัญเชิญมาประดิษฐานในพระบรมมหาราชวัง แต่ภายหลังพระองค์ได้มีพระราชดำริที่จะย้ายพระอรุณมาประดิษฐาน ณ วัดอรุณราชวรารามแทนด้วยเหตุที่นามพระพุทธรูปพ้องกับชื้อวัด ดังปรากฏหลักฐานจากพระราชหัตถเลขา ในพระบาทสมเด็จพระจอมเกล้าเจ้าอยู่หัว ถึงพระบาทสมเด็จพระปิ่นเกล้าเจ้าอยู่หัว เมื่อปีมะเมีย จ.ศ. 1220 (พ.ศ. 2401) ความตอนหนึ่งว่า “...ยังมีพระที่มีชื่อเอามาแต่เมืองเวียงจันทน์อีกสองพระองค์ พระอินแปลงน่าตัก 2 ศอกเศษ พระอรุณน่าตักศอกเศษ พระอรุณนั้น ฉันคิดว่าจะเชิญลงมาไว้ในพระวิหารวัดอรุณ เพราะชื่อวัดกับชื่อพระต้องกันสมควรแต่จะให้จัดแจงที่ฐานเสียให้เสร็จก่อน แล้วจึงจะเชิญลงมาต่อน่าน้ำ...” จากพระราชดำริดังกล่าว ในเวลาต่อมา จึงโปรดเกล้าฯ ให้อัญเชิญพระอรุณประดิษฐานในพระวิหารวัดอรุณราชวรารามราชวรมหาวิหาร โดยโปรดให้ประดิษฐานอยู่บนฐานชุกชีด้านหน้าพระพุทธชัมพูนุท ซึ่งเป็นพระประธานนับแต่นั้นมาจนถึงปัจจุบัน ในช่วงวันสงกรานต์ของทุกปี ในวันที่ 12 เมษายน จะอัญเชิญพระอรุณองค์จำลองแห่เวียน ตั้งแต่ถนนอรุณอมรินทร์ไปจนถึงถนนอิสรภาพ และในวันที่ 13 เมษายน จะอัญเชิญพระอรุณองค์จำลองออกมาให้ประชาชนสรงน้ำพระเป็นประจำทุกปี
จี สตีล
บริษัท จี สตีล จำกัด (มหาชน) (G STEEL PUBLIC COMPANY LIMITED ชื่อย่อ:GSTEL) ก่อตั้งเมื่อวันที่ 31 ตุลาคม พ.ศ. 2538 โดย ดร.สมศักดิ์ ลีสวัสดิ์ตระกูล มีหน้าที่ผลิตเหล็กร้อนในประเทศแทนที่จะนำเข้าประเทศ โดยสามารถผลิตเหล็กได้ 3.4 ล้านตันต่อปี สำนักงานอยู่ 88 อาคารเอส.เอส.พี ชั้น 18 ถนนสีลม แขวงสุรวงศ์ เขตบางรัก กรุงเทพฯ และมีโรงงานตั้งอยู่ที่เอส เอส พี อินดัสทรี พาร์ค หมู่ 5 ตำบลหนองระลอก อำเภอบ้านค่าย จังหวัดระยอง
ผลิตภัณฑ์
ผลิตภัณฑ์หลักของจี สตีล คือ เหล็กแผ่นรีดร้อนชนิดม้วน แต่ผลิตภัณฑ์อื่นๆมี เหล็กแผ่นรีดเย็น เหล็กชุบสังกะสี เหล็กท่อเหล็กโครง